Nahuevė
Nahuevė (isp. Río Nahueve) – upė Argentinoje, Neukeno provincijos šiaurės vakaruose, Minaso departamente; Neukeno dešinysis intakas. Prasideda Anduose telkšančiose Epulafkeno lagūnose. Teka pietryčių, pietų kryptimi. Įteka į Neukeną į pietvakarius nuo Andakoljo. Svarbiausi intakai: Buraleo, Lileo. Upės pavadinimas kilo nuo bolivinės balandos pavadinimo mapudungunų kalba (dahue). Iki ispanų užkariavimo, prie upės gyveno mapučių gentis pehuenčai.